พึ่งเคยใช้veetกำจัดขนรักแร้ครั้งแรกพอใช้ได้ประมาณ2นาทีรู้สึกแสบร้อนมากๆเลยค่ะ พอเช็ดออกแล้วผิวบริเวณนั้นนู้นขึ้นมา แล้วจะแสบมากๆ เกิดจากอะไรค่ะ ทำอย่างไรให้หายได้บ้าง กังวลมากๆเลยคะ😢 เป็นแบบนี้เลยค่ะ
สวัสดีค่ะ อาการแสบร้อนที่ผิวหนัง มีตุ่มนูนขึ้นมา ซึ่งเกิดหลังจากใช้ครีมกำจัดขน ก็น่าจะเกิดจากการระคายเคืองจากสารเคมีที่มีอยู่ในครีม แนะนำควรล้างบริเวณรักแร้ด้วยน้ำสะอาดมากๆ เพื่อให้สารเคมีถูกชะล้างจากผิวหนังให้หมด ยังไม่ควรใช้สบู่ เพราะอาจทำให้ผิวหนังที่ระคายเคืองอยู่ยิ่งอักเสบได้จากสารเคมีต่างๆ ในสบู่ ไม่ทาแป้งหรือโลชั่นใดๆ และอาจทายาแก้แพ้แก้อักเสบ เช่น triamcinolone cream, betamethasone diproprionate cream เป็นต้น โดยควรทาไม่เกิน 7 วัน หากอาการแสบร้อนไม่หายไป หรือเป็นมากขึ้น แนะนำควรไปพบแพทย์เพื่อตรวจรักษาค่ะหลังจากนี้ ก็ไม่ควรใช้ครีมกำจัดขนอีก หากจะใช้ ก็ควรเลือกยี่ห้ออื่น และทำการทดสอบการแพ้และระคายเคืองก่อน โดยการลองทาที่ผิวหนังบริเวณหลังมือเป็นบริเวณเล็กๆ หากทาแล้วเกิดอาการแสบ คัน หรือมีตุ่มขึ้น ก็ไม่ควรใช้ค่ะ